พูดถึงเต้าส่วนของที่นี่ ถ้าใครมาเที่ยวก็คงจะต้องเป็นหนึ่งในแผนเป็นแน่แท้
วันนี้ถือเป็นโอกาสดี ดูปฏิทินแล้วไม่ใช่ทั้งวันพระและวันอาทิตย์ ฤกษ์งามยามดีเราต้องมาลองร้านดังซักหน่อย
ใครมาไม่ถูกถามทางคนแถวๆนั้นได้เลยค่ะ ต้องเข้ามาในตลาดโต้รุ่ง ถ้ามาถูกทางคุณจะพบกับคิวอันยาวเหยียด อันนั้นมาไม่ผิดแน่
ที่ร้านมีเมนูเดียวคือเต้าส่วน ถ้าคุณทานที่ร้าน สั่งแล้วนั่งรอได้เลย แต่ถ้าใส่ถุงกลับบ้านต้องต่อคิวนะคะ 
เต้าส่วน ถ้วยละ 20฿ เท่านั้น น้ำฟรีบริการตัวเอง
ถ้าต้องการปาท่องโก๋ เดินไปร้านข้างๆชุมพลปาท่องโก๋ ตัวละ 3฿ 7ตัว 20฿ มากินได้เลย
หลังจากที่ได้ลองก็พบว่า ถ้าไม่มีแขกบ้านแขกเมืองมาเยี่ยมเยียนก็คงไม่มาแล้วค่ะ รสชาติไม่โดดเด่นมาก และเราว่ากะทิเค็มไปหน่อย